hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu ca ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Bőkezűen ad a kormány jövőre, 20 százalékos béremelés jön több ágazatban – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Bőkezűen ad a kormány jövőre, 20 százalékos béremelés jön több ágazatban
Nagyszabású béremelésekről döntött a kormány több ágazatban. Az ápolók bére 21 százalékkal, a bölcsődei, a szociális ápolói szférában, valamint a kulturális területen dolgozók fizetése pedig 20-20 százalékkal emelkedik jövőre. A 13. havi nyugdíj visszaépítése, adó-visszatérítések, adóelengedések és béremelések – ezek jellemzik majd a 2022-es évet.
Az M1 Summa gazdasági magazinműsor bemutatta a hazai gazdasági folyamatokat is, kiemelve azokat a gazdaságpolitikai intézkedéseket, amelyek nemzetközi mintaként, több ország számára hasznos modellként is szolgálhatnak.
A rendkívüli intézkedéseket az teszi lehetővé, hogy a járvány kezelése sikeres volt, a magyar gazdaság pedig rendkívüli sebességgel lábal ki a koronavírus miatti válságból – hangoztatta Orbán Viktor miniszterelnök a Kossuth Rádióban, a Jó reggelt, Magyarország! október 8-i adásában.
A bruttó hazai termék éves alapon 17,9 százalékkal bővült a második negyedévben, amivel a magyar gazdaság teljesítménye meghaladta a válság előtti szintet. „Ez az unió huszonhét országából mindössze tíz tagállamnak, köztük hazánknak sikerült” – emelte ki a miniszterelnök.
„A magyar gazdaság képes volt arra, hogy elérje azt a teljesítményt, amit a járvány előtt mutatott. Nem magától érte el, hanem azért érte el ezt a színvonalat, mert a magyar emberek dolgoztak, ezért a gazdaság teljesítménye mindig azon múlik, hogy hogyan teljesítenek az emberek, hogyan dolgozik, hogyan dolgoznak. Beleértve ebbe egyébként a munkásokat, ideértve a segédmunkásokat és a szakmunkásokat, a mérnököket, a cégvezetőket és ideértve a kormány gazdaságpolitikusait is” – mondta Orbán Viktor.
Szinte kivétel nélkül minden elemző 6 százalék feletti GDP-bővülést prognosztizál az idei évre. Erre korábban soha nem volt példa Magyarországon. Sok szakértő a 7–8 százalék közötti növekedést sem tartja elképzelhetetlennek.
Sebestyén Géza közgazdász is úgy számol: meghaladhatja a gazdaság teljesítménye a 7 százalékot. „Az már most látszik, hogy nagyon erős évünk lesz, 7–8 százalékos növekedés várható. Ami viszont szerintem, még fontosabb, az az, hogy a magyar gazdaság az körülbelül 2-3 százalékponttal le fogja tudni hagyni idén is az Európai Uniónak a fejlett országainak a növekedési ütemét” – fogalmazott.
A gazdaság jó teljesítménye többek között lehetővé teszi, hogy
jövő év elején 1,9 millió szülőnek adja vissza a kormány az idén befizetett személyi jövedelemadóját. A korábban soha nem látott adó-visszatérítés mértéke 600 milliárd forint lesz.
Továbbá nem kell majd fizetnie szja-t a 25 éven aluli munkavállalóknak. Ők nagyjából egymillióan vannak. Emellett több szektorban is béremelésről döntött a kormány.
Több ágazatban is kétszámjegyű százalékkal nőnek a bérek
2022. január 1-jétől nő az ápolónők, a bölcsődei dolgozók, a szociális világban és a kultúrában dolgozók fizetése is – jelentette be a kormányfő október elején.
Január elsejétől az ápolónők bére 21 százalékkal, a bölcsődei, a szociális és a kultúra területén dolgozóké pedig 20 százalékkal emelkedik.
A szociális területen az átlagbér 2010-ben 137 372 forint volt, az idei esztendőben 306 073 forint, a 20 százalékos béremeléssel pedig jövőre 370 000 forint lesz. A 21 százalékos ápolói béremelés – amely több mint 85 000 egészségügyi dolgozót érint – a 2019-ben megkezdett béremelési program utolsó lépcsője.
A fizetésemeléssel a szakdolgozói alapbérek 72 százalékkal nőnek a 2018-as illetménybázishoz képest. A bölcsődei béremelések nagyjából 11 500 embert, míg a kulturális szféra fizetésemelései 12 ezer embert érinthetnek majd.
Szakáli István Loránd, a Századvég Gazdaságkutató Zrt. vezető közgazdásza szerint fontos kiemelni azt, hogy
a béremelések nem hitelből, hanem a gazdaság valódi teljesítményéből valósulnak meg.
„Bért fizetni – ahogy ezt miniszterelnök is mondta – egy polgári, jobboldali kormány csak teljesítmény terhére tud, és nem eladósodás, hitelfelvétel terhére. Láttuk azt 2010-et megelőzően, hogy hova vezetett, ha a béremeléseket hitelekből, eladósodás árán fizetett a kormány” – tette hozzá
Emelkedik a minimálbér is
A kormány a jövő évtől továbbá a minimálbért is meg kívánja emelni 200 ezer forintra. Erről még folynak a tárgyalások. Ha ez sikerül, akkor ez azt jelentené, hogy a minimálbér magasabb lesz, mint a Gyurcsány–Bajnai-kormányok idején az átlagbér volt.
Abban már sikerült megállapodniuk a feleknek, hogy a minimálbér 200 ezer forintra emelkedik januártól. A szakképzett dolgozók számára fizetendő garantált minimálbér emelésének mértékéről még zajlanak a tárgyalások.
A kormány 4 százalékos szociális hozzájárulási adócsökkentést ajánlott, a munkáltatók azonban nagyobb kedvezményt szeretnének. A munkáltatók által fizetett szociális hozzájárulási adó 15,5 százalékról 11,5 százalékra történő csökkentése mintegy 500 milliárd forintos kiesést jelentene a költésvetésnek, vagyis ennyivel több maradna a cégeknél.
Mintegy 200–250 ezren dolgoznak minimálbérért, de közel egymillió embert érint a legalacsonyabb törvényileg garantált bér alakulása, ugyanis rengeteget egyéb juttatás is ehhez van kötve – hangzott el az adásban.
A nyugdíjasok is jól járnak
A kabinet ezen felül a 13. havi nyugdíjat is visszaállítaná. Az egyeztetések még erről is zajlanak. Az biztos, hogy jövő év februárjában kétheti plusznyugdíjban részesülnek az idősek. Farkas András nyugdíjszakértő a Summának elmondta, hogy 160 milliárdot tett félre a kormányzat eddig, ami a kétheti nyugdíj fedezete lenne.
A 13. havi nyugdíjat ugyancsak a Gyurcsány–Bajnai-kormányok szüntették meg. A pluszjuttatás eltörléséről szóló törvényt még Gyurcsány Ferenc miniszterelnöksége idején, 2009 márciusában terjesztették be, és már Bajnai Gordon vezetése alatt, 2009. július 1-jén lépett életbe.
A nyugdíjasok novemberben nyugdíjprémiumot is kapnak: A nyugdíjasok akkor számíthatnak erre a juttatásra, ha a gazdasági növekedés meghaladja a 3,5 százalékot. Minél magasabb a GDP bővülése, annál magasabb lesz a kiutalt összeg. Ezzel az intézkedéssel a nyugdíjak reálértékének megőrzése a kormány célja.
A kormányfő október elején jelentett be, hogy minden eddiginél magasabb nyugdíjprémiumra számíthatnak a nyugdíjban vagy nyugdíjszerű ellátásban részesülők. A 2,5 millió jogosult a maximális 80 ezer forintos összeget fogja megkapni.
A nyugdíjkiegészítés pedig azért jár majd 2022 elején,  mert az éves átlagos infláció szinte bizonyosan meghaladja a költségvetési törvényben rögzített értéket.
Az M1 Summa beszámolója szerint  2006 és 2010 között 4 százalékkal esett vissza a nyugdíjak reálértéke.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Már lehet jelentkezi a 2022. szeptemberében induló felsőoktatási képzésekre
Bertók Gábor vezeti januártól a pécsi Janus Pannonius Múzeumot
Végleg lehullt a lepel a város “csődhelyzetének” mítoszáról: Péterffy Attila megtalálta a pénzt!
Óvodások szüreteltek a Pécsi Tudományegyetem Szőlészeti és Borászati Kutatóintézet Szentmiklós-hegyi Kísérleti telepén (KÉPEK)
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram